Kuriame ir mokomės bendrystėje

 Kiekvieną savaitę priešmokyklinukai facebook privačioje ,,Pelėdžiukų’’ grupėje atlieka įvairias užduotėles, kurios vaikams pateikiamos atsižvelgiant į oro sąlygas, išsakytas vaikų ir tėvelių mintis. Ugdomos vaikų pažinimo bei meninės kompetencijos aptariant šventes ir tradicijas; ugdytiniai domisi savo šalimi, jos įvykiais, metų laikais, įvairiais gamtos reiškiniais, atpažįsta bei pavadina savo jausmus. Džiugu, kad kiekvienas vaikas yra išradingas, kūrybiškas, geba  drąsiai eksperimentuoti, atrasdamas vis naujas spalvas, formas, linijas; konstruoja, lipdo. Atlikdami įvairias ugdomąsias užduotis, klausydamiesi pasakojimų, pasakų, vaikai turtina kalbos žodyną, žaidžia garsais, kuria naujus žodžius. Ypatingai svarbus pandemijos metu mokymasis šeimoje: vaikai mokosi išsakyti savo nuomonę, labiau įsitraukia į pasiūlytas veiklas. Atlikdami mankštą, žaisdami lauke, sportuodami patiria judėjimo džiaugsmą. Labai džiaugiuosi vaikų ir tėvelių aktyvumu dalyvaujant nuotolinėse ugdomosiose veiklose ir gautais rezultatais. Foto, video medžiaga dalijamasi facebook privačioje "Pelėdžiukų" grupėje ir Messenger.

 Priešmokyklinio ugdymo mokytoja Jolanta